नलवाड़ी मेले के दौरान शुरू कर दिए जाएंगे निमार्णाधीन गौसदन : ऋग्वेद
व्हाट्सएप नंबर पर भेज सकेंगे अपनी गायकी का वीडियो
बिलासपुर| राज्यस्तरीय नलवाड़ी मेले में हिमाचली कलाकारों के ऑडिशन के लिए इस बार नए प्रयोग की तैयारी है। इसके तहत कलाकारों को ऑडिशन देने के लिए खुद नहीं आना पड़ेगा। वे अपनी गायकी का वीडियो बनाकर उसे व्हाट्स-एप के माध्यम से ऑडिशन कमेटी को भेज सकेंगे। सांस्कृतिक कमेटी की हरी झंडी मिलने के बाद व्हाट्स-एप नंबर भी जारी किया जाएगा। बिलासपुर में हर साल 17 से 23 मार्च तक आयोजित किए जाने वाले राज्य स्तरीय नलवाड़ी मेले में हिमाचल के कलाकारों को भी अपनी प्रतिभा दिखाने का मौका दिया जाता है। दिन के समय कहलूर उत्सव और रात को सांस्कृतिक संध्याओं के लिए कलाकारों का चयन उनकी परफॉर्मेंस के आधार पर किया जाता है। केवल बिलासपुर, बल्कि अन्य जिलों से ताल्लुक रखने वाले इच्छुक गायक कलाकारों को ऑडिशन देने के लिए निर्धारित स्थान पर आना पड़ता है। ऑडिशन कमेटी के सदस्य उनकी प्रतिभा की परख करने के बाद ही सिलेक्शन करते हैं।
इस बार प्रशासन गायक कलाकारों के ऑडिशन के लिए नया प्रयोग करने जा रहा है। इसके तहत मेले में गायकी की प्रस्तुति देने के इच्छुक कलाकारों को ऑडिशन के लिए बिलासपुर नहीं आना पड़ेगा। वे अपनी गायकी का वीडियो बनाकर उसे प्रशासन द्वारा दिए जाने वाले व्हाट्स-एप नंबर पर भेज सकेंगे। ऑडिशन कमेटी के सदस्य व्हाट्स-एप पर ही उनकी गायकी की परख करेंगे। 13 मार्च तक आवेदन देना होगा।
सीएम की घोषणाओं को जल्द पहनाएं अमलीजामा
ऋग्वेदठाकुर ने कहा कि अगले साल मनरेगा के तहत 65 फीसदी कार्य प्राकृतिक संसाधन प्रबंधन से संबंधित होंगे। लिहाजा भूमि विकास संरक्षण, चैक डैम तथा जल भंडारण टैंकों के साथ ही ग्रामीण विकास के अन्य छोटे-बड़े कार्यों को निर्धारित दिशा-निर्देशों के अनुसार सेल्फ में डलवाना सुनिश्चित किया जाए। उन्होंने ई-समाधान में लंबित मामलों के जल्द निपटारे के लिए संबंधित अधिकारियों को इनकी समीक्षा करके तय अवधि में उनका हल करने के निर्देश दिए। उन्होंने मुख्यमंत्री द्वारा जिला में किए गए शिलान्यासों और अन्य घोषणाओं को जल्द अमलीजामा पहनाने के लिए संबंधित अधिकारियों को व्यक्तिगत रूप से प्रयास करने को भी कहा। बैठक में चयनित स्थानों पर हैंडपंप लगाने, नए आईटीआई पशु औषधालय खोलने, पेयजल सिंचाई योजनाओं तथा नयनादेवी में पार्किंग समेत कई अन्य मुद्दों पर भी चर्चा की गई।
कुल्लू| प्रयासफाउंडेशन भुंतर ने नव चेतना विशेष स्कूल कुल्लू के बच्चों को सामान भेंट किया। जिला मुख्यालय कुल्लू के सरवरी स्थित मानसिक रूप से विकलांग बच्चों के स्कूल नव चेतना स्कूल को आवश्यक सामान भेंट किया गया। प्रयास संस्था के सह संचालक जीवन प्रकाश ने बताया कि संस्था ने इस दिव्यांग बच्चों के लिए दो ट्राई साईकल, एक बडी दरी, एक बड़ा स्टील का टिफिन, बाल्टी, पांच स्टील की कड़छियां बच्चों की थैरेपी के लिए एक बड़ा बाल तथा खिलौने आदि भेंट किए। संस्था की ओर से इस मौके पर बच्चों को खाना भी परोसा गया। जबकि इस दौरान सेवा निवृत ब्रिगेडियर खुशाल सिंह ठाकुर, सेवानिवृत मुख्य अभियंता विनोद गोयल, दिनेश सेन, सुरेश गोयल, संचालक प्रयास जीवन, सह संचालक भी उपस्थित रहे। इस मौके पर संस्था की ओर से मनाली निवासी उत्तम राम जो डायलिसिज पर है की प|ी बिमला देवी को पांच हजार रुपए का चैक भेंट किया गया ताकि वह अपने पति का उपचार करवा सके।
बिलासपुर के बचत भवन में आयोजित बैठक में भाग लेते डीसी अन्य अधिकारी।
सिटी रिपोर्टर | बिलासपुर
बेसहारामवेशियों के लिए जिला के विभिन्न स्थानों पर बनाए गए गौसदनों को बिलासपुर के राज्य स्तरीय नलवाड़ी मेले के दौरान शुरू कर दिया जाएगा। सोमवार को बचत भवन में आयोजित बैठक में डीसी ऋग्वेद ठाकुर ने संबंधित विभागीय अधिकारियों को इस बारे निर्देश दिए। उन्होंने कहा कि टाली, रानीकोटला, बरमाणा, कुठेड़ा, बलघाड़ बल्हसीणा में गौसदनों का बाकी बचा काम जल्द से जल्द पूरा किया जाए। इस पर व्यय होने वाली राशि उपलब्ध करवा दी जाएगी। नलवाड़ी मेले के दौरान इन गौसदनों का शुभारंभ होने से पशुधन से संबंधित यह मेला सार्थक रूप से परिलक्षित हो सकेगा।
डीसी ने शाहतलाई और घुमारवीं में गौसदनों के निर्माण को लेकर बरती जा रही उदासीनता का कड़ा संज्ञान लेते हुए इस पर नाराजगी भी जताई। उन्होंने संबंधित अधिकारियों को इस बारे पत्राचार करने के निर्देश दिए। उन्होंने कहा कि जिला में असुरक्षित स्कूल भवनों के एस्टीमेट के लिए एसडीएम की अध्यक्षता में कमेटी गठित की गई है। इस तरह का कोई भी मामला इस कमेटी के समक्ष प्रस्तुत किया जाए। यह सुनिश्चित किया जाए कि असुरक्षित भवनों में बच्चों की क्लासें चलाई जाएं। उन्होंने 20 सूत्रीय कार्यक्रम के तहत निर्धारित लक्ष्यों को जल्द से जल्द पूरा करके संबंधित विभाग को उपयोगिता प्रमाण पत्र उपलब्ध कराने के भी निर्देश दिए। बैठक में घुमारवीं के एसडीएम आदित्य नेगी, सहायक आयुक्त राजेश धीमान, जिला योजना अधिकारी मुक्ता ठाकुर डीआरडीए के उप निदेशक सुभाष गौतम समेत विभिन्न विभागों के अधिकारियों ने भाग लिया।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva